
E L Ő T E R J E S Z T É S

Sülysáp Nagyközség Önkormányzata Képviselő-testülete
Pénzügyi, Településfejlesztési és Ügyrendi Bizottságának

2011. június 6-án tartandó munkaterv szerinti ülésére

13. napirendhez

Tárgy: Dinnyésné Farkas Katalin kérelme a Szilvafasor utcai közterületre kiültetett gyümölcsfák fennmaradására

Tisztelt Bizottság!

Dinnyésné Farkas Katalin Sülysáp, Szilvafasor 41. szám alatti lakos kérelmet nyújtott be az ingatlana előtti közterületre kiültetett 2 db alacsony növésű szilvafa fennmaradásának engedélyezése iránt.

A helyszíni szemle alapján a ténylegesen 2 db szilvafa és 4 db mályvacserje van kiültetve közterületre.

A köztisztaság fenntartásáról, valamint a zöldterület és parkfenntartásról szóló 8/2009. (X. 15.) önkormányzati rendelet (R.) 11. § (3) bekezdése szerint közterületre fát, cserjét ültetni – ha jogszabály másként nem rendelkezik – a Pénzügyi, Településfejlesztési és Ügyrendi Bizottság engedélyével lehet, a 8/1998. (VI. 29.) önkormányzati rendeletben előírt telepítési távolságok betartása mellett.

A R. 11. § (4) b)-c) pontja alapján a meglévő utcai fasorba csak a meglévő fasorba illeszkedő fafaj ültethető, illetve légvezeték alatt csak olyan kis növésű fák ültethetők, amelyek rendszeres csonkolása nem szükséges.
A kérelmező vállalta, hogy az ingatlana előtti közterületre kiültetett szilvafa fejlődését, gondozását figyelemmel kíséri és az évek múlva szükségessé váló ágnyeséseket a légkábel védelme érdekében elvégzik.

Kérem az előterjesztés szíves megtárgyalását, és a kérelemről való döntés meghozatalát.
A/2011. (VI. 6.) PTÜB határozati javaslat

Sülysáp Nagyközség Önkormányzata Képviselő-testületének Pénzügyi, Településfejlesztési és Ügyrendi Bizottsága a 8/2009. (X. 15.) önkormányzati rendelet 11. § (3) bekezdésével kapott felhatalmazás alapján Dinnyésné Farkas Katalin Sülysáp, Szilvafasor u. 41. szám alatti lakos részére engedélyezi az általa az ingatlana előtti közterületre kiültetett 2 db gyümölcsfa és 4 db mályvacserje fennmaradását. 

Határidő: azonnal 

Felelős: PTÜB elnöke

B/2011. (VI. 6.) PTÜB határozati javaslat

Sülysáp Nagyközség Önkormányzata Képviselő-testületének Pénzügyi, Településfejlesztési és Ügyrendi Bizottsága a 8/2009. (X. 15.) önkormányzati rendelet 11. § (3) bekezdésével kapott felhatalmazás alapján 

1./ Dinnyésné Farkas Katalin Sülysáp, Szilvafasor u. 41. szám alatti lakos részére engedélyezi az általa az ingatlana előtti közterületre kiültetett 2 db gyümölcsfa és 4 db mályvacserje fennmaradását,
2./ felkéri a jegyzőt, hogy intézkedjen a növények eltávolítása iránt.

Határidő: 1./ azonnal; 2./ 30 napon belül
Felelős: jegyző 
Sülysáp, 2011. május 30.


Tóth Krisztina s.k.

